Държавен вестник, бр. 11, 2026 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  11
 
 
(почистване, подреждане, зареждане), организирани/кетъринг събития – подреждане, 
почистване, отсервиране и други, като дейностите се извършват под наблюдение от 
компетентно лице.   
Лицата с първа степен на професионална квалификация работят основно по 
предварително дадени указания, без да поемат самостоятелна отговорност за комплексната 
оценка на услугата. Прилагат базови знания за хигиена и безопасност на работното място.  
 
2.2. Втора степен на професионална квалификация по професията 
Придобилите 
втора 
степен 
на 
професионална 
квалификация 
по 
професия 
„Ресторантьорство и кетъринг“ могат да извършват комплексни задачи в кухня, бар, търговски 
зали, както и такива, които са свързани с организацията и реализирането на организирани 
изнесени събития с изхранване. Те имат уменията да приготвят ястия по предварително 
утвърдени рецепти и технологични карти, работят с основен кухненски инструментариум: 
измервателни уреди, кухненски роботи, хладилни съоръжения, топлинни уреди и др. На бара 
могат да приготвят топли и студени напитки под ръководството на отговорник (ментор, 
наставник), а в търговската зала да подреждат съдове, прибори  и други, свързани със събития 
и/или блок-маса. Завършилите имат отлични комуникационни умения (включително на чужд 
език), спазват високи етични и хигиенни правила по време на работа. Притежават умения за 
бързи и координирани движения в динамична среда, като спазват фирмени стандарти и 
оперативни процедури за високо качество на ресторантьорския продукт.  
Отговорни са за изпълнението на производствени задачи, точността на подадените 
заявки и добрия контакт с гостите и/или потребителите на кетъринговата услуга.  
 
2.3. Трета степен на професионална квалификация по професията 
Придобилите 
трета 
степен 
на 
професионална 
квалификация 
по 
професия 
„Ресторантьорство и кетъринг“ притежават уменията да ръководят малък екип, организират 
технологичния процес в заведения за хранене и развлечения и кетъринг компании, планират и 
извършват дейности по инженеринг и реинженеринг на менюта, координират доставки и следят 
за поддържане на качеството на предлагания комплексен продукт. Те разработват рецепти, 
калкулации и технологична документация, извършват приемане на хранителни продукти, 
спомагателни материали и консумативи, съблюдават за спазването на условията за съхранение 
на хранителните продукти и полуфабрикатите, спомагателните материали и консумативите, 
планират, организират и провеждат кетъринг събития, участват в екипи за верификация и 
мониторинг при контрол на качеството  и безопасността на кулинарна продукция, като носят 
отговорността за цялостния процес по време на обслужването. Познават основните принципи 
при съчетаване на вино с храна и дейностите, свързани с организиране и реализиране на 
румсървис.  
Също така придобилите трета степен на професионална квалификация обучават нови 
служители, контролират хигиената в работните зони и осъществяват координация между 
отделните звена и участници в технологичния процес. Притежават умения за работа със 
специализиран софтуер, познават и прилагат правила за качество и безопасност на храните, 
имат отлични комуникативни умения (включително на чужд език), провеждат дейности за 
анализ и оценка на наличностите, заемат междинна управленска позиция в заведения за хранене 
и развлечения или кетъринг фирма. Професията изисква проявяване на постоянна грижа за госта 
чрез персонализирано обслужване, внимание към индивидуалните потребности и поддържане 
на високи стандарти в ресторантьорството.